ଭୁବନେଶ୍ବର : ଷ୍ଟେସନ ବଜାର ଦୁର୍ଗାମଣ୍ଡପ ନିକଟରୁ ଗାଡି ଭିତରୁ ଜଣେ ଯୁବକଙ୍କ ମୃତଦେହ ଉଦ୍ଧାର କରାଯାଇଛି। ଯୁବକ ଜଣଙ୍କ ଗାଡି ମାଲିକ ହେବା ସହ ନିଜେ ଗାଡି ମଧ୍ୟ ଚଲାଉ ଥିଲେ ।
ଗତକାଲି ଘରକୁ ନଫେରିବାରୁ ପରିବାର ପକ୍ଷରୁ ତାଙ୍କୁ ଖୋଜାଖୋଜି କରିବା ପରେ ତାଙ୍କ ମୃତଦେହ ଗାଡି ଭିତରୁ ରକ୍ତାକ୍ତ ଅବସ୍ଥାରେ ତାଙ୍କ ଭାଇ ଦେଖି ଲକ୍ଷ୍ମୀସାଗର ଥାନାକୁ ଖବର ଦେଇଥିଲେ। ପୁଲିସ୍ ହତ୍ୟା ସନ୍ଦେହରେ ଏକ ମାମଲା ରୁଜୁ କରି ତଦନ୍ତ ଆରମ୍ଭ କରିଛି। ପୂର୍ବ ଶତ୍ରୁତା ଯୋଗୁଁ ତାଙ୍କୁ ହତ୍ୟା କରାଯାଇଥିବା ପୁଲିସ୍ ସନ୍ଦେହ କରୁଛି।
